google/wiki40b huggingface dataset:
Flying Bulgar Klezmer Band

Flying Bulgar Klezmer Band (להקת הכליזמר של הבולגרים המעופפים), בימינו The Flying Bulgars(הבולגרים המעופפים) היא להקת פולק ומוזיקת עולם קנדית המתמחה 
בעיבודים ריקודיים ומבדחים של מנגינות כליזמר קלאסיות וקטעים מקוריים המבוססים על מסורת הכליזמר והפולקלור ממזרח אירופה והבלקן. הלהקה, שהוקמה בשנת 1987 על ידי החצוצרן והמלחין דייוויד בוכבנידר, משתמשת גם ביסודות של רוק, ג'אז וסלסה
ההרכב העכשווי של הלהקה כולל את דייוויד בוכבינדר, דייב וול, מקס סניט, פיטר לוטק, טניה גיל וויקטור בייטמן.

ההיסטוריה של הלהקה

The Flying Bulgars היא להקה מטורונטו. היא שיחקה תפקיד חשוב בטרנד של "תחיית הכליזמר" שהתחילה בשנות ה-1980 המוקדמות, בכל העולם, לרבות בקנדה. מייסדה בשנת 1987 היה החצוצרן והמלחין דייוויד בוכבינדר, המנהל אותה עד היום יחד עם הזמר דייב וול (Dave Wall). הלהקה קמה בזמנו על רקע ההתעוררות מחדש של העניין בתרבות היידיש בצפון אמריקה.
דייוויד בוכבינדר למד אצל אמני ג'אז ידועים כמו פרדי סטון, קני וילר, מוחאל ריצ'רד אברמס. 
הוא למד לנגן סגנונות שונים של מוזיקה בת זמננו ופרץ לזירת הבידור כמלחין של מוזיקת סרטים ומוזיקת קונצרטים.
בהרכב השתתפו: הפסנתרנית והאקורדיוניסטית אוולין דאטל ובעקבותיה סאשה לומינסקי, נגן אקורדיון שניגן שלוש שנים בתזמורת הצבא האדום, המתופף באקי ברגר, חבר לשעבר של להקת הפאנק Rough Trade מטורונטו ואחריו ג'ון לנרד, הכנרת (פידלר) אן לדרמן, נגנת הגיטרה באס אקוסטית לורה סיזר, נגן הקלרנית מרטין ואן דר ון, הזמר אלן מארוביץ, ולאחריו הסולנית אדריאן קופר. היא הוחלפה בהמשך בסולן הקולי הנוכחי דייב וול, שהתמחה בעבר בגוספל,מוזיקת נשמה וריתם אנד בלוז והגיע ל"בולגרים המעופפים" מלהקת הרוק האלטרנטיבי הקנדית Bourbon Tabernacle Choir איתה הקליט 3 תקליטורים.
למתופף הנוכחי של הלהקה, מקס סניט, יש להקה משל עצמו. הוא התמקד בעבר במוזיקה לטינו-אמריקאית וניגן עם מקצוענים כמו הקובני הילריו דוראן. 
טניה גיל היא פסנתרנית ומלחינה בשביל להקות ג'אז. נגן הבאס, ויקטור בייטמן, ששב ללהקה אחרי העדרות ארוכה, ידוע על עבודתו עם אינספור אמנים בסוגות של ג'אז, פולק, מוזיקת עולם ופופ.
פיטר לוטק הוא נגן סקסופון טנור וסופרן וקלרניתן שניגן בכמה תזמורות פילהרמוניות.
בשנת 2008 הקבוצה חגגה את 20 שנות קיומה ופרסמה את התקליטור השישי שלה בנובמבר 2008.
גם חומר מוזיקלי מקורי עם שירים שנכתבו בהתחלה באנגלית מוצג עם סאונד פולק/אלטרנטיבי עם יסודות מבוססים על נושאים יהודים. 
בשנים האחרונות שאפה הלהקה להיפתח לקהלים רחבים יותר. נעזרה בין השאר בסאונד המתוזמר שהוקלט בעזרתו של דייב נויפלד.
Flying Bulgars ממזגים ביצירותיהם אהבה למסורת עם מחויבות חסרת מורא לניסויים מוזיקליים שמשכו אליהם מעריצים ברחבי קנדה ובעולם. הם השתתפו בפסטיבלים כמו Folk on the Rocks  בילונייף, WOMAD  במורקומב, אנגליה, טולווד במינכן, וBell Atlantic Jazz Festival בניו יורק, הפסטיבלים האשכנזים השנתיים בטורונטו וברבים אחרים. הם הקליטו 6 תקליטורים שזכו למועמדויות לפרס Juno וסרטון וידאו שזכה לזמן אוויר משמעותי בערוץ הקנדי MuchMusic.
האלבום השישי Tumbling Into Light של The Flying Bulgars, יצא לאור בנובמבר 2009.
מפיסטו (קומיקס)

מעשים ראשונים בהיסטוריית הקומיקס

מפיסטו אחראי למספר מעשים רעים ביקום מארוול, וחטף את נשמתה של סינתיה וון דום לפני שהיא שוחררה בידי דוקטור דום ודוקטור סטריינג'. כמו כן, הוא גרם ליצירת גוסט ריידר החדש ג'וני בלייז. מפיסטו טוען כי הוא נוצר בידי ישות עליונה שהתאבדותה הביאה ליצירת יקום מארוול ויהלומי האינסוף, והיה אחראי ללכידת נשמותיהם של האישה הבלתי נראית, מיסטר פנטסטיק ופרנקלין ריצ'רדס.
במהלך המלחמות הסודיות השניות, מפיסטו רצה לגנוב את כוחותיו של הביונדר או לחסל אותו כדי לזכות בכבוד מהמוות. מפיסטו שלח צבא נבלי-על בשם "הלגיון הארור" לתקוף את הביונדר, שנעשה אנושי ואובטח בידי הדבר. לאחר שהלגיון הובס, מפיסטו החזיר את חברי הלגיון למקום בו היו לפני המאורע. בשלב מסוים הוא יצר את השד בלאקהארט, בנו לכאורה. מפיסטו תמרן את "מאסטר המהומות" לאסוף את חמשת חלקי נשמתו שלו, שפוזרו בידי פרנקלין ריצ'רדס. כאשר מכשפת השני השתמשה בקסם כדי ליצור ילדים לה ולבעלה ויז'ן, היא השתמשה בשניים מחלקי נשמתו של מפיסטו בשוגג. הם נשאבו חזרה למפיסטו, מה שהניע את שגעונה של מכשפת השני. הוא ניסה לחסל את הוקאיי כשהוא נכנס לגיהנום בניסיון להציל את אשתו, מוקינגבירד. 
באירועי "יום נוסף אחד", מפיסטו ריפא את מיי פארקר בתמורה לשכתוב הזמן, כך שפיטר פארקר/ספיידרמן ומרי ג'יין ווטסון לעולם לא נישאו. בתהליך הוא ביטל את חשיפת זהותו הסודית של ספיידרמן באירועי "מלחמת אזרחים", והחיה את הארי אוסבורן. במהלך אירועי "מצור", מפיסטו נראה חותם על הסכם עם הלה, שבו היא תקבל חלק ממלכתו לכ-1000 שנים, והוא יקבל את השליטה על הדיזיר, קודמי הולקיריות הברבריים, לכ-100 יום. לאחר שדיכאו מרד, הדיזיר שלחו נציג, שאמר למפיסטו כי הם מעוניינים לפלוש להלהיים. מפיסטו אמר כי הלהיים לא בראש סדר העדיפויות שלהם, אך נתן להם לתקוף. תור הגיע כדי להגן על הלהיים, נכנס לאזור שליטתו של מפיסטו, ומצא חרב הקטלנית לדיזיר. מפיסטו הציע לו לקחת אותה, בתמורה שלא ינסה לסכל את תוכניתו. לאחר קשיים רבים, תור הצליח לקחת את החרב.

הפחד עצמו ואילך

במהלך אירועי "הפחד עצמו", מפיסטו התגלה בפני גוסט ריידר, שנלחם בסין, ולאחר התלבטות קבע כי יעזור לו נגד סין, "הנחש" והראויים. הוא יצא לדייט עם חברת המוטנטים החדשים מאגמה, וגילה לה שכהתגלמות אחד מכוחות היקום הגדולים, הוא קיבל רגשות ולעיתים רוצה לעשות דברים אנושיים. הוא דיבר עם שדים אחרים בדבר איומו של הנחש, ואחרי שהמלחמה נגד הנחש נגמרה, עזר לדדפול נגד אחד מסגניו.
כאשר בלאקהארט ניסה לשלוט בגיהנום על ידי הבאתו לכדור הארץ, מפיסטו החיה את הענק האדום, הסוכן ונום, X-23 והגוסט ריידר אלחנדרה בלייז. כפי שהתגלה בידי הלסטורם, מעשה זה העניק להם את "סימן הגיהנום", שסימן אותם כיורשיו. מאוחר יותר מפיסטו הובס בידי סטרונג גאי, שהשתלט על הגיהנום. כאשר הת'נדרבולטס הועברו לגיהנום, מפיסטו ניצל זאת כדי לחסום להם את היציאה, ואמר להם כי יוכלו לצאת רק אם ידיחו את סטרונג גאי. הענק האדום שכנע את סטרונג גאי לוותר על מעמדו כדי להחזיר את נשמתו האבודה, ובכך החזיר למפיסטו את השליטה.  מפיסטו זומן בידי הסוכן ונום כדי להסיר ממאניה את סימן הגיהנום שלה, שהועבר אליה דרך שיבוט סימביוט ונום והפך אותה ליעד חיסול של ה-DOA. מפיסטו עזר לסוכן ונום נגד ה-DOA אך סירב להסיר ממאניה את הסימן, ולא במפורש חשף כי סימן הגיהנום הועבר לסימביוט המשובט.
נתן גרינשטיין

קורות חייו

גרינשטיין נולד בקובנה ולמד כימיה בקרלסרוהה, בין השאר אצל פריץ הבר. בתום לימודיו עבד עבור Chemische Fabrik Griesheim-Elektron בפרנקפורט, שלימים הייתה חלק מהאיחוד שיצר את קונצרן אי גה פארבן. בשנת 1907 הוא פרסם מאמר עם חוקר בשם בהרן על ניסויים שהראו ש-V₂O₅ הוא זרז חמצון מאוד יעיל להפיכת אתנול מעורב באוויר לאצטאלדהיד ולחומצה אצטית.
בשנת 1910 הוא המציא שיטה להפיכת אצטילן לאצטאלדהיד בעזרת כספית כזרז. השיטה הוכנסה לייצור תעשייתי בשנת 1916, והייתה השיטה הראשית לייצור אצטאלדהיד במשך כ-50 שנה. שיטה זאת סנתזה את האצטאלדהיד וייתרה את הצורך לפרק אותו מתפוחי אדמה. סביב השיטה התפתחה בגרמניה תעשייה כימית עניפה שייצרה חומצה אצטית, אנהידריד אצטי, אצטון וחומרים נוספים מאצטאלדהיד. בכתבה בעיתון בתחילת 1920 נמנתה עבודתו עם אלו של פריץ הבר והיינריך קארו כאחראיות להתפתחות של התעשייה הכימית הגרמנית לאחר מלחמת העולם הראשונה.
בשנת 1913 הגיש גרינשטיין בקשת פטנט שהייתה הראשונה להציג שיטה לייצור חומצה אצטית ישירות מאצטילן ללא הזדקקות לייצור אצטאלדהיד בשלב ביניים. השיטה מבוססת על תגובה של אצטילן, חמצן ומים בתוספת של כספית כזרז ומבוצעת בנוכחות של חומצה אצטית.
במחצית השנייה של שנות העשרה של המאה ה-20 הוא הסתכסך עם קונצרן אי גה פארבן וניהל עמו משפט שסוקר בהרחבה בעיתונות בגרמניה, על תקפות הפטנט שלו והיותו הראשון להמציא את "שיטת גרינשטיין".
במקביל לעבודתו הכימית היה חבר מועצת הקהילה היהודית בפרנקפורט ונשיא סניף ההסתדרות הציונית בפרנקפורט. עוד קודם לכן היה פעיל ציוני בקניגסברג. בשנת 1925 ביקר בארץ ישראל כדי להשתתף בטקס פתיחת האוניברסיטה העברית. במרץ 1934 עלה לארץ ישראל והשתקע בחיפה, בה המשיך במחקריו בכימיה במטרה לפתח בארץ ישראל תעשייה כימית. הוא המציא שיטה לטיהור אלומיניום גופרתי, שהיוותה בסיס להקמת חברת "תעשיות כימיות חיפה". באותה תקופה הוא גם המציא שיטה לייצור תחמוצת ברזל. הוא נפטר במוצאי שבת, 1 בינואר 1944 בחיפה. הותיר אחריו בן ובת, מרים, שהייתה נשואה לשמואל סמבורסקי. מותו הפתאומי הביא להפסקת עבודתו המדעית, והפטנטים שלו פקעו בהיעדר מי שישלם עבורם דמי חידוש. במלאת שנה לפטירתו תרמה אלמנתו את ספרייתו לספרית הטכניון.
CD-ROM

CD-ROM (ראשי תיבות של Compact Disc Read-Only Memory) הוא תקליטור לקריאה בלבד עליו מוקלט מידע בינארי למחשב (Data), בניגוד לתקליטורים הראשונים שהיו מיועדים לאחסן מוזיקה בלבד. השימוש הנפוץ ב-CD-ROM הוא להפצת תוכנות ומשחקי מחשב אך נעשה בהם שימוש גם להפצת מאגרי מידע (למשל בסיסי נתונים או קובצי מולטימדיה).

מבנה ותקנים

מבחינת מבנה ומראה תקליטורי CD-ROM זהים לתקליטורי שמע ולתקליטורים אחרים (ההבדל היחיד הוא באופן שבו מיוצג המידע). התקליטור עשוי מחומר פלסטי שקוף בעובי 1.2 מ"מ ועליו עלה אלומיניום דק המשמש כמחזיר אור. על גבי התקליטור ערוכים תאים המסודרים בצורת ספירלה, כאשר קרן הלייזר של כונן התקליטורים מאירה על התאים, הקרן מוסטת מעט ומוחזרת לנקודה אחרת מנקודת המקור. ההיסט מתורגם למידע בינארי.
התקנים לכתיבת וקריאת נתונים מ-CD-ROM נוצרו ב-1987 על ידי מהנדסים של חברות סוני ופיליפס וקובצו לספר הצהוב שהוא אחד מ"ספרי הקשת" בהם הוגדרו התקנים לשלל תקליטורים.
קרחון נאש

גילוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ותצלומי אוויר שבוצעו על ידי צי ארצות הברית, בין השנים 1960–1963.

מקור השם

שמו של הקרחון ניתן לו על ידי הוועדה המייעצת לשמות אנטארקטיים. 
הקרחון נקרא על שמו של לוטננט ארתור ר. נאש (Arthur R. Nash), טייס מסוקים בצי ארצות הברית בטייסת VX-6 במהלך מבצע קיפאון עמוק בין השנים  1967–1968.
היפופרתירואידיזם

סימנים וסימפטומים

הסימפטומים העיקריים של היפופרתירואידיזם מופיעים כתוצאה מרמת הסידן הנמוכה בדם, אשר פוגעת בתפקוד התקין של השרירים ומערכת העצבים. כתוצאה מכך, אנשים הסובלים מהיפופרתירואידיזם סובלים מנימול ותחושת עקצוץ סביב הפה ובקצות כפות הידיים והרגליים, ומהתכווצויות שרירים הפוגעות בעיקר בידיים וברגליים.
יהושע מגנס

ביוגרפיה

נולד בארצות הברית, ונקרא על שם סבו, אבי אמו, הרב מאיר יהושע רוזנברג, בנו של הרב יהודה יודל רוזנברג. דודו הוא ד"ר ישראל שלמה בן-מאיר. בשנות ה-60 עלה לישראל. למד בישיבת הדרום ובישיבת מרכז הרב, שבה למד שנים בחברותא עם הרב יעקב שפירא, בנו של ראש הישיבה דאז, וראש הישיבה כיום.
החל מכניסתו לישיבה התקשר לרב אברהם אלקנה שפירא שבאותה תקופה העביר שיעור כללי בישיבה. היה קשור גם לרב שלום נתן רענן, לרב שאול ישראלי ולרב מרדכי פרום חתנו של הרב רענן.
לאחר נישואיו ועם פטירת חמיו, הרב שלום צוקרמן, כיהן הרב מגנס כרב שיכונים א'-ב'-ג' של הפועל המזרחי בבני ברק, כיורשו של חמיו. לאחר כעשר שנים הזמינו הרב אברהם שפירא לירושלים לשמש כר"מ במרכז הרב. במסגרת תפקידו בישיבה הוא גם אחראי לקבלת התלמידים לישיבה. הרב מגנס אחראי על תוכנית הסדר מרכז, שבמסגרתה מתגייסים לשירות מקוצר בחורים מן הישיבות הגבוהות הציוניות.
עד לשנת תשע"ה כיהן הרב מגנס כרב אולפנית בני עקיבא תל אביב, שנוהלה על ידי אשתו, הרבנית יפה מגנס, וכמחנך אחת מכיתות י"א שבאולפנית. בשנת תשע"ה פרשו שניהם מניהול האולפנית. הרב מגנס הוא ראש המדרשה לבנות "בת ציון" שייסד עם אשתו בקריית משה. הוא חבר בוועדת פרס הרב קוק ובאיחוד הרבנים למען ארץ ישראל.
הרב מגנס מתגורר בירושלים בבניין דירות ששייך לישיבת מרכז הרב.

משנתו

במשנתו בולטת ההערכה למסורת התורנית המועברת מגדול דור אחד למשנהו, ובפרט המסורת המועברת בין ראשי ישיבת מרכז הרב לדורותיה, מהרב קוק עד לרב אברהם שפירא. לאור זאת הוא מדגיש את חשיבות ישיבת מרכז הרב, לעומת מגמה שקיימת לדבריו בחלקים מהציבור הציוני דתי לחדש דרכים שאינן מסתמכות על גדולי הדור.
הרב אברהם שפירא היה מפנה את תלמידי הישיבה לשאול אותו שאלות הלכתיות, כיום פוסק הרב מגנס בשאלות ההלכתיות בישיבה. בפסיקותיו הוא נותן משמעות רבה להפסד כספי ציבור, ועל כן הוא נוטה להקל בפסקים שונים אודות כספי הישיבה.
אריק סרה

רקע כללי ועבודותיו עם לוק בסון

סרה נולד וגדל בסנט מנדה, פרוור הגובל בפריז. גדל בבית מוזיקלי - אביו, קלוד סרה, היה פזמונאי מצליח בשנות ה-50 וה-60. אמו מתה כשהיה בן 7. למד לבדו לנגן בגיטרה בגיל 11, ובגיל 15 הפך למוזיקאי מקצועי וניגן בין היתר עם הזמר הגינאי-צרפתי מורי קאנטה.
בתחילת שנות ה-80 פגש את לוק בסון והתיידד איתו. בסון הפקיד בידי סרה את כתיבת הפסקול לסרטו הראשון, "הקרב האחרון". מאז הלחין סרה את הפסקולים לכל הסרטים שבסון ביים (למעט "אנג'ל A" ו-"ולריאן ועיר אלף הכוכבים"), ולסרטים נוספים שבסון השתתף בכתיבתם והפקתם.
סרה מיעט לכתוב פזמונים, אך במספר מקרים חרג ממנהגו וכתב פזמונים לסרטים להם כתב פסקולים. כך היה ב"רכבת תחתית", "הכחול הגדול" ו"האלמנט החמישי".
על אחד מפסקוליו לסרטי לוק בסון זכה בפרס סזאר ("הכחול הגדול") והיה מועמד לפרס סזאר על חמישה נוספים: "רכבת תחתית", "ניקיטה", "לאון", "האלמנט החמישי" ו"ז'אן דארק".

פרויקטים נוספים

ב-1995 כתב את הפסקול ל"גולדן איי", מסדרת סרטי ג'יימס בונד. הפסקול, שהיה אוונגרדי ושונה תכלית שינוי מהפסקולים הרגילים של סרטי ג'יימס בונד, התקבל ברגשות מעורבים על ידי מעריצי הסדרה. מפיקי הסרט בחרו להשמיט את המוזיקה של סרה מאחת הסצינות המרכזיות בסרט, מרדף הטנקים ברחובות סנקט פטרבורג, ושכרו לשם כך את שירותיו של המלחין האנגלי ג'ון אלטמן.
ב-1998 הוציא סרה, בפעם הראשונה והיחידה, אלבום רוק. שם האלבום, RXRA, הוא משחק מילים על שמו - כשהאותיות מבוטאות בשמן הצרפתי (אֶר-איקס-אֶר-אָה), מבוטא למעשה שמו. מאז מופיעות האותיות לעיתים כמחליפות את שמו במתן הקרדיטים לפרויקטים בהם הוא עוסק.
ב-2002 כתב את הפסקול לעיבוד המחודש ל"רולרבול" ולסרט הצרפתי "ג'ט לאג".
כתב את המוזיקה למופע של הקוסם כריס אנג'ל וקרקס השמש, המוצג בהצלחה בלאס וגאס מאז 2008.
מחשב אתנסוף ברי

מחשב אתנסוף ברי המכונה גם (ABC) היה התקן החישוב האלקטרוני הספרתי הראשון.
המכונה, שנהגתה ב-1937, הייתה מסוגלת לפתור מערכת של עד 29 משוואות ליניאריות. המכונה נבדקה בהצלחה למרות שמנגנון הקלט/פלט שלה עדיין לא היה אמין נכון לשנת 1942. באותה שנה עזבו ממציאי המכונה את איווה סטייט קולג' בגלל מלחמת העולם השנייה. המכונה הציגה אלמנטים חדישים במחשוב המודרני ביניהם אריתמטיקה בינארית ואלמנטים למיתוג אלקטרוני, אולם הטבע המאוד ייעודי של המחשב וחוסר יכולתו להכיל תוכנית מחשב מאוחסנת מבדילים אותו ממחשבים מודרניים.
עבודתו של ג'ון אתנסוף לא זכתה להכרה מרובה עד שהועלתה מחדש מן האוב בשנות ה-60 של המאה ה-20 בשל ויכוח שהתעורר לגבי שאלת היותו של המחשב המופע הראשון של מחשב אלקטרוני. מחשב הENIAC נחשב בדרך כלל למחשב הראשון במובן המודרני, אולם ב-1973 קבע בית משפט מחוזי בארצות הברית שהאתנסוף היה המחשב הראשון (ראו להלן אודות ה"ויכוח").
ממציא המחשב, ג'ון וינסנט אתנסוף, זכה במדליה הלאומית לטכנולוגיה במעמד הנשיא ג'ורג' הרברט ווקר בוש בטקס בבית הלבן, שנערך ב-13 בנובמבר 1990.

תיאור החומרה

זיכרון המחשב הורכב מזוג תופים כשבכל תוף היו 1600 קבלים שהסתובבו על גבי ציר משותף פעם בשנייה. הקבלים בכל תוף אורגנו ל-32 רצועות של 50 (30 רצועות פעילות ו-2 נוספות למקרה שקבל התקלקל). המכונה יכלה לבצע 30 פעולות חיבור/חיסור בשנייה. הנתונים יוצגו על ידי מספרים בינאריים בעלי 50 סיביות בשיטת הנקודה הקבועה. האלקטרוניקה של הזיכרון והיחידות האריתמטיות איפשרה פעולה על 60 מספרים (שהם כ-3000 סיביות) בכל פעם. 
קצב השעון שהוקצה עבור הפעולות הבסיסיות היה 60 הרץ.
פונקציות אריתמטיות ולוגיות היו אלקטרוניות ומומשו באמצעות שפופרות ריק. משפחת השערים הלוגיים כללה מהפכים ושערים בעלי שתיים ושלוש כניסות. רמות הכניסה והיציאה וכן מתחי התפעול היו זהים בין השערים השונים. כל שער הכיל מגבר שפופרת ריק מהפך, שקדמה לו רשת של נגדים שהגדירו את הפונקציה הלוגית. פונקציות הבקרה הלוגיות, שפעלו רק פעם אחת בסיבוב תוף מומשו באופן אלקטרומכני תוך שימוש בממסרים.

אופן ההפעלה

למרות שהמחשב היה מתקדם ביחס למחשבים קודמים הוא לא היה ממוכן לחלוטין. היה צורך במפעיל שיתפעל את מתגי הבקרה על מנת לשלוט בפונקציות שתבוצענה. בחירת הפעולה שתבוצע, קריאה, כתיבה, המרה מבסיס בינארי לדצימלי או הפוך, או צמצום אוסף של משוואות בוצע באמצעות מתגים בלוח הקדמי ובמקרים מסוימים באמצעות 
מגשרים.
היו שתי צורות של קלט ופלט. קלט ופלט ראשיים וכן קלטי ופלטי תוצאות הביניים. אחסון תוצאות הביניים הועיל בפתרון בעיות שהיו גדולות מכדי לזכות לטיפול יעיל באמצעות הזיכרון האלקטרוני בלבד. (הבעיה הגדולה ביותר שאפשר היה לפתור ללא תוצאות ביניים הייתה פתרון שתי משוואות).
הקלט הראשי הוזן על ידי כרטיס ניקוב רגיל. הפלט הוצג על גבי צג קדמי.

פונקציונליות

מחשב ה-ABC פותח למטרת פתרון מערכות של משוואות ליניאריות. הוא יכל לבצע חישובים עבור 29 משוואות-הישג מרשים לאותה תקופה. בעיות כאלה הפכו לדבר שבשיגרה במחלקת הפיזיקה, שבה גם עבד ג'ון אתנסוף.

השחזור

ה-ABC המקורי פורק לבסוף, כשהאוניברסיטה המירה את המרתף לכיתות וכל החלקים למעט תוף זיכרון יחיד הושמדו. בשנת 1997, קבוצת חוקרים ממעבדת אמס (בקמפוס איווה סטייט) סיימה לבנות עותק עובד של מחשב אתנסוף ברי במחיר של $350,000. העותק הפיג כל ספק לגבי יכולת ה-ABC לבצע את המטלות שלשמן נבנה. ה-ABC החדש ממוקם כעת באופן קבוע בקומה בראשונה של לובי מרכז דורהאם לחישוביות ותקשורת באוניברסיטת איווה סטייט.
בצלאל לונדון

בצלאל לונדון (7 באפריל 1900 – 7 בנובמבר 1971, י"ט בחשוון תשל"ב) היה שחקן תיאטרון ישראלי.

ביוגרפיה

נולד בשנת 1900 בפרילוקי שבדרום-מערב האימפריה הרוסית (כיום אוקראינה). אביו היה סוחר עצים ציוני מצליח שגדל בהשפעת התרבות הגרמנית, נסע לישיבת סלבודקה כדי ללמוד תורה והוכשר לרבנות ואף שימש תקופה כרב מטעם השלטונות.
בצלאל לונדון למד בגימנסיה ובבית ספר טכני גבוה באודסה. הוא למד הנדסת אוניות כדי לרצות את אביו ובקורסי ערב למד בבית ספר לתיאטרון בשאיפה להפוך לאמן קרקס. בתקופת מלחמת האזרחים ברוסיה נשא אישה, אך עזב אותה כשנחלץ מרוסיה ושם פעמיו להוליווד, אך נתקע בקובה למשך שנתיים. אשתו נפטרה משחפת. בשנת 1925 עלה לארץ ישראל, שם חיכתה לו אחותו רות שנישאה לעסקן הפוליטי אפרים תבורי.
תחילה הצטרף לונדון לתיאטרון הקומקום, ולאחר התפרקותו, בין השנים 1928–1954, היה מכוכבי התיאטרון הסאטירי "המטאטא" ולאחר מכן מכוכבי תיאטרון "האהל". בשנת 1935 הופיע בסרט הארצישראלי הראשון "זאת היא הארץ", ואחר הופיע בסרטים נוספים. ניחן בקול רדיופוני, ושימש כקריין בתסכיתים רבים.
בסוף ימיו הופיע בסדרת הדרמה הראשונה של הטלוויזיה הישראלית, "חדוה ושלומיק". 
בנו הוא העיתונאי ואיש הטלוויזיה ירון לונדון ונכדתו היא הסופרת והמאיירת דניאלה לונדון דקל.
ריצ'רד סטיבנס

תולדות חייו

סטיבנס נולד בשנת 1951 בלאונשייה שבצפון רודזיה (כיום זמביה), שם עבד אביו בתעשיית הנחושת. סטיבנס למד במכללה צבאית בווירג'יניה, וקיבל בשנת 1973 תואר ראשון בהנדסת אווירונאוטיקה מאוניברסיטת מישיגן ותואר שני בשנת 1978. בהמשך, קיבל סטיבנס תואר ד"ר בהנדסת מערכות מאוניברסיטת אריזונה. בשנת 1975 עבר לטוּסון שבאריזונה, שם הועסק כמתכנת במצפה הכוכבים הלאומי קיט פיק עד לשנת 1982. משנת 1982 ועד 1990 שימש כסגן נשיא לשירותי מחשוב ב-Health Systems International, בניו הייבן שבקונטיקט. בשנת 1990 הוא עבר חזרה לטוּסון והתמקד בקריירה שלו ככותב וכיועץ. סטיבנס היה גם חובב טיסה מושבע ומדריך טיס.
סטיבנס נפטר בשנת 1999, בגיל 48. לאחר מותו, הוענק לו בשנת 2000 פרס Lifetime Achievment של אגודת Usenix.
כבוד שבת

בהלכות שבת, כבוד שבת היא מצווה מדברי נביאים לכבד את השבת בדרכים שונות. החלוקה בין דברים שהם כבוד שבת לבין דברים שהם עונג שבת אינה חדה ומובהקת, אך לפי הגר"א כבוד שבת הם הפעולות הנעשות בערב שבת, ועונג שבת הם פעולות הנעשות בשבת עצמה.

מקור ותוצאות

מצוות כבוד שבת נלמדת מפסוק בספר ישעיהו:
אם תשיב משבת רגלך, עשות חפציך ביום קודשי, וקראת לשבת עונג, לקדוש ה' מכובד, וכיבדתו מעשות דרכיך, ממצוא חפצך ודבר דבר
— ספר ישעיהו, פרק נ"ח, פסוק י"ג
בגמרא מובא מדרש אודות שני מלאכי השרת המלווים את האדם בליל שבת מבית הכנסת לביתו, הקשור להכנות הנעשות לכבוד השבת:
שני מלאכי השרת מלוין לו לאדם בערב שבת מבית הכנסת לביתו, אחד טוב ואחד רע. וכשבא לביתו ומצא נר דלוק ושלחן ערוך ומטתו מוצעת - מלאך טוב אומר: יהי רצון שתהא לשבת אחרת כך, ומלאך רע עונה אמן בעל כרחו. ואם לאו - מלאך רע אומר: יהיה רצון שתהא לשבת אחרת כך, ומלאך טוב עונה אמן בעל כרחו
— תלמוד בבלי, מסכת שבת, דף קי"ט, עמוד ב'
המנורה של תומסון

אנלוגיה לסדרה מתמטית

השאלה קשורה להתנהגות טור גרנדי - כלומר הטור
הדמיון ברור כאשר מסתכלים על סדרת הסכומים החלקיים - עבור n זוגי נקבל ש  ועבור n אי- זוגי נקבל ש , כלומר נקבל את הסדרה:  - שכמובן לא מתכנסת.
אם נתייחס ל'1' כמנורה דולקת ול'0' כמנורה כבויה, נקבל בדיוק את סדרת המצבים של המנורה, ובדיוק באותו אופן נקבל שהיא "לא מתכנסת" - אין לדעת באיזה מצב יסתיים התהליך.
אפשר להתבונן בטור גם באופן אחר:
הפתרון למשוואה זו, בהנחה שהסכום מוגדר, הוא , ואכן קיימות שיטות סכימה שונות, המכלילות את הדרך המקובלת של גבול הסכומים חלקיים, כדוגמת סכומי צזארו, בהן הטור מתכנס לערך זה.
מובן שלפתרון זה אין ערך בפתרון הפרדוקס, שכן אין משמעות לנורה שהיא חצי דולקת וחצי כבויה, כיוון שחלק מהנחות הבסיס בפרדוקס היו שקיימת דיכוטומיה לגבי מצב המנורה - המנורה בכל רגע דולקת או כבויה.

ניסוח לא פרדוקסלי של הבעיה

במאמר של אירמן ונורטון (Earman and Norton) מ-1965 נטען כי הבעיה איננה פרדוקס כיוון שמהגדרת השאלה נגזרים קטעי זמן בהם המנורה דולקת ונגזרים קטעי זמן בהם המנורה כבויה.
בשאלה מתייחסים למנורה אידיאלית, לכן אפשר לטעון שהיא דולקת בדיוק ברגעים:
וכבויה בדיוק ברגעים:
הנחת האידיאליות של המנורה באה לידי ביטוי בכך שאנחנו מניחים שהלחיצה משנה את המצב בו המנורה נמצאת בין רגע.
אם כך קיבלנו פונקציה המתארת בהינתן נקודת זמן את מצב המנורה בנקודת הזמן:
אם כך מניסוח השאלה לא מוגדר מה הערך של , כלומר תיאור הפרדוקס נותן מידע על מצב הנורה רק בקטע , וניתן להגדיר כרצוננו את , בכל אופן כבר אין סתירה, ושללנו את ההוכחה לאי-יכולת ביצוע של סופר-משימות.
דון אמיצ'י

ביוגרפיה

אמיצ'י נולד בעיר קנושה שבמדינת ויסקונסין, בנם של ברברה (ממוצא גרמני-אירי) ופליקס אמיצ'י (ממוצא איטלקי). לאמיצ'י היו שלושה אחים ושתי אחיות. אמיצ'י למד באוניברסיטת מרקט, במכללת לוראס ובאוניברסיטת ויסקונסין-מדיסון.
אמיצ'י נישא ב-1932 להונור פרנדרגאסט, הזוג היה נשוי עד למותה של פרנדרגאסט ב-1986.
לזוג נולדו שישה ילדים. אמיצ'י נפטר בשנת 1993 בגיל 85 ממחלת סרטן הערמונית, לפי בקשתו, גופתו של אמיצ'י נשרפה ועפרו נקבר בבית הקברות סט. פילומאנס שבמדינת איווה.

התחלת הקריירה

אמיצ'י התחיל את קריירת המשחק שלו במופעי וודוויל שם עבד לצידה של טקסס גויינאן, עד ששוחרר מהמופע בטענה שהמשחק שלו נוקשה מדי בשביל סוג כזה של מופע. את הקריירה הקולנועית שלו החל אמיצ'י בסוף "שנות ה-30" כשהופיע בסרטים "להקת הרגטיים של אלכסנדר" ו"בשיקגו הישנה".
אמיצ'י גילם את דמותו הביוגרפית של המדען אלכסנדר גרהם בל בסרט "סיפורו של אלכסנדר גרהם בל".
בשנות ה-40 הופיע אמיצ'י בסרטים "לילאן ראסל", "הדרך לארגנטינה", "מישהו לצעוק עליו", "כנף ותפילה", "אישה אורחת" ו"השמים יכולים לחכות" של ארנסט לוביטש.
במקביל לקריירה הקולנועית שלו, אמיצ'י היה מוכר גם כשדר רדיו ונחשב לאחד משדרני הרדיו הטובים באותם זמנים.

ההצלחה

לאחר שנות ה-40 לקח אמיצ'י פסק זמן קצר מתחום הקולנוע והתמקד יותר בתחום התיאטרון, אמיצ'י הופיע בברודוויי במחזות בין היתר: "הנרי, הנרי המתוק", "העיר שלנו" ו"גרבי המשי".
אמיצ'י חזר לקולנוע ב-1983 כשהופיע בתפקיד משני בקומדיה "משנה מקום משנה מזל".
בשנת 1985 לוהק אמיצ'י על ידי רון הווארד לתפקיד ראשי בסרט ההרפתקאות הבדיוני "קוקון".
בסרט הופיע אמיצ'י בדמותו של ארתור סלאווין, קשיש המבלה עם חבורת זקנים עליזה המשתכנת בבית אבות, החבורה מתגנבת בחשאי לבריכה פרטית בבית סמוך כדי להתרענן. מהר מאוד הם מגלים שהשחייה בברכה מחזירה להם את נעוריהם – בריאותם וגם נותנת מוטיבציה לחיות. 
על משחקו המרגש בסרט זכה דון אמיצ'י בהיותו בן 77 בפרס אוסקר לשחקן המשנה הטוב ביותר.
ב-1988 שיחק אמיצ'י בסרטו של דייוויד מאמט "דברים משתנים", הופעתו בסרט זיכתה את אמיצ'י בשני פרסים במסגרת "פסטיבל ונציה".
סרטו האחרון של אמיצ'י לפני מותו היה "קורינה, קורינה".
קרקסון (משחק לוח)

תחילת המשחק

בתחילת המשחק, כל האריחים, למעט האריח הפותח, מפוזרים על השולחן כאשר הם פניהם כלפי מטה, והם מהווים "קופה". 
האריח הפותח, מונח במרכז השולחן ופניו גלויים (גב האריח הפותח  מסומן בצבע שונה).
כמו כן, כל שחקן מניח את אחד מאנשיו על לוח הניקוד, במשבצת ה-0. איש זה משמש אך ורק לסימון הניקוד.

מהלך המשחק

כל שחקן, בתורו, בוחר אריח מה"קופה", מגלה את פניו לכל השחקנים, ומצמיד אותו לפאה של אריח אחד (או יותר) מהאריחים הגלויים.
הפאות הצמודות חייבות להתאים, כלומר, פאה המכילה כביש חייבת להתחבר לפאה המכילה כביש, וכדומה.
במקרה הנדיר, שאין מקום להניח את האריח, הוא מסולק מן המשחק, והשחקן מתחיל את תורו שוב.
לאחר הנחת האריח, השחקן בוחר האם להניח את אחד מאנשיו על אחד הרכיבים (ראה לעיל) על האריח אשר הוא הניח זה עתה. לא ניתן להניח איש אם קיים כבר איש אחר על הרכיב, אך ניתן להניח אריח המחבר רכיבים אשר כבר מכילים אנשים מתורות קודמים.
אם כתוצאה מהנחת האריח הושלמה בניית כביש, הושלמה עיר או בית תפילה הוקף ב-8 אריחים. כל האנשים המצויים על הרכיבים הנ"ל חוזרים לשחקנים אשר הניחו אותם, והשחקן או השחקנים מקבלים ניקוד על השלמת הרכיב לפי כללי קבלת הניקוד (ראה להלן).
המשחק מסתיים לאחר הנחת האריח האחרון. 
בשלב זה מתבצע חישוב ניקוד סופי. השחקן בעל הניקוד הגבוה הוא המנצח.
בדלנות

בדלנות (באנגלית: Separatism) היא אידאולוגיה שמקדמת הפרדה תרבותית, אתנית, שבטית, דתית, גזעית, ממשלתית ו/או מגדרית מהקבוצה הדומיננטית על מנת להקים מדינה עצמאית או לקבל אוטונומיה גדולה יותר. הסיבות להפרדה יכולות להיות אזוריות, אתניות, לשוניות, תרבותיות, דתיות, כלכליות, פוליטיות או שילוב של כמה מהן.
הפעילות הפוליטית של הקבוצות הבדלניות לרוב מתמקדת בחוויית עוול משותפת שנגרמה לבני קבוצה חברתית מסוימת. קבוצות אלה סבורות לרוב שהניסיונות לקיים אינטגרציה בינם לבין הקבוצות הדומיננטיות פוגעות בזהותן וביכולתן להגשים את הגדרתן העצמית. אף על פי כן, לרוב גורמים כלכליים ו/או פוליטיים קריטיים ביצירה של תנועות בדלניות גדולות ורבות השפעה.
בדלנות יכולה לעיתים למלא תפקיד חיובי משמעותי, כפי שהיה, למשל במאבק של עמים נגד קולוניאליזם אשר הוביל להקמתן של מדינות לאום רבות ברחבי העולם במאתיים השנים האחרונות.
יפן (אפקוט)

ביתן יפן הוא אחד הביתנים באזור תצוגת העולם של פארק השעשועים אפקוט שבאתר הנופש דיסניוורלד באורלנדו שבפלורידה.
הביתן היפני נועד להציג את תרבותה, מטבחה והארכיטקטורה של יפן. מבני הביתן היפני בנויים בסגנון ארכיטקטוני יפני. המבנים בנויים סביב חצר מרכזית, בפתח הביתן, לחוף הלאגונה, שער טוריאי יפני מסורתי. בביתן גן יפני בו זורם פלג בין מספר ברכות עיטוריות. בגן מצויה פגודה יפנית. בביתן, מעבר לחפיר נמצאת מצודה יפנית פאודלית בה מוצגים חפצי אומנות יפניים. בביתן כלבו המוכר מוצרים יפניים: ספרים, מאנגה, תכשיטים, ביגוד (קימונואים ונעליים יפניות), צעצועים וכלי הכנה והגשה של מאכלים יפניים.
בביתן מספר מסעדות יפניות.
במבנה מקום למתקן שעשועים או מתקן אפל, אולם מתקן זה מעולם לא עבר את השלב התכנוני.